Chilonzorda 27 ming dollarni 220 mln so‘mga sotmoqchi bo‘lgan shaxslar ushlandi

Bosh prokuratura huzuridagi Departamentning Chilonzor tuman bo‘limi tomonidan o‘tkazilgan tezkor tadbirda, fuqarolar Sh., G‘. va J.lar o‘zaro oldindan til biriktirib, har bir AQSh dollarini «qora-bozor» narxida 8150 so‘mdan hisoblab, 27000 AQSh dollarini noqonuniy daromad orttirish maqsadida 220 mln. so‘mga sotayotgan vaqtida ashyoviy dalillar bilan ushlanganlar.
Bu haqda mahkama matbuot xizmati xabar berdi.
Ta'kidlanishicha, mazkur holat yuzasidan fuqarolar Sh., G‘. va J.larga nisbatan O‘zbekiston Respublikasi Jinoyat kodeksining tegishli moddalari bilan jinoyat ishi qo‘zg‘atilib, tergov harakatlari olib borilmoqda.